CXL. HELOSIS. 187 



qua quidem figura exhibentur filorum structura, flos foemineus floridus aut jam foecundatus, et floris masculi 

 alabastrum. 4. ParticuJa glandulosa, quales interdum de filorum apice delabuntur. 5. Flos foemineus valde 

 juvenilis, stylis adhucdum brevibus sibique applicitis. 6. Alius flos foemineus, stylis quidem abbreviatis , atta- 

 men divergentibus. 7. Flos foemineus adultus. 8. Ovarii sectio verticalis , ut embryo appareat. 9. Fructus. 

 10. Fructus verticaliter dissectus. 11. Nucleus exemtus. 12. Alius nucleus, cujus extremitate adhaeret filum 

 tenuissimum, quod dubium, an sit radicula ex ipso embryone depromta , anne potius cellulae e pericarpii pa- 

 riete interno casu quodam remotae. — 1 3. Alabastrum floris masculi, a facie superiore visum. 14. Idem, decerpto 

 foliolo calycino. 15. Flos masculus intra nonnulla fila. 16. Flos rnasculus, perianthio probe expanso. 17. Co- 

 lumnula staminea. 18. Pollen. Omnia varia magnitudine aucta. 



ADNOTATIO. Post egregias divi Richardi de balanophoreis, quas ipse tamquam distinctum 

 ordinem felici calamo constituit, observationes, forsan egeret excusatione, nos ipsos eadem Heloseos 

 et Langsdorffiae genera repetere, nisi novi aliquantulum , quod tamen esse exiguum probe 

 scimus, addere possimus, iconibus vivo colore expressis. Acutissimum ilium auctorem plura quidem 

 rite absolvisse , grati agnoscimus; dum vero alia nonnulla in his plantis valde singularibus nondum 

 plane perspecta habeamus, extremam potius partium minutiem atque ipsarum plantarum raritatem, 

 quam illustris antecessoris ingenium nostramve diligentiam accusare licebit. Ita de semine Heloseos, 

 licet plurima eademque bene evoluta dissecassemus, adhuc dubium nobis manet, anne albumine 

 sit inslructum , anne potius, quod nobis verosimilius , exalbuminosum , nucleo immediate in novam 

 prolem extendendo. Quae quidem embryonis natura quum dubia sit ,. nil certi de sede Balano- 

 phorearum inter Monocotyledoneas vel Dicotyledoneas proferre possumus , attamen priorum seriei 

 adnumerandas esse et numero perianthii staminumque ternario et structura partium anatomica mo- 

 nemur. — Quum Sebastianopoli commoraremur viva Langsdorffiae exempla dissecantes atque 

 sub microscopio observantes, invenimus, earn in rhizomate s. caule subterraneo aeque ac in cau- 

 libus s. ramis extraterraneis annulo instrui fasciculorum vasorum spiralium , (conferas : Eschwege 

 Journ. von Brasilien If. p. 183. sequ.) 5 atque iterata observatione comprobavimus, his fasciculis tarn 

 vasa s. d. spiralia simplicia, quam scalaria seu reticulata contineri. Omni vero harum partium ele- 

 mentarium natura et dispositione fit verosimile, Langsdorffiae structuram respondere Monocotyle- 

 donearum: annulus scilicet illorum fasciculorum vasorum simplex est, neque concentrice repetitus, 

 singulique fasciculi sparsi a se invicem distant, ita ut distinctus inter stratum periphericum s. corticale 

 et centrale s. ligneum terminus haud appareat. Similiterque amicissimus Hugo Mohl a me rogatus, 

 ut Helosin examini subjiceret, in ejus caule fasciculos vasorum sparsos invenit. Quo fit verosimile, in 

 balanophoreis aeque ac in reliquis Monocotyledoneis vasorum fasciculos ab extrema caulis s. rhi- 

 zomatis peripheria introrsum usque in medium decurrere, indeque sursum iu capitulorum periphe- 

 riam arcuatim deflecti, quam quidem rationem in Monocotyledonearum structura unice vera m cl. Des- 

 fontanii ac plurimorum auctorum de differentia inter plantas Monocotyledoneas atque Dicotyledoneas 

 opinionem refutare cl. Mohl egregie comprobavit. :: ) — Huic ordini praeter genera a cl. Richardio 

 hue relata: Cynomorium scilicet Balanophoram atque duo heic descripta Sarcophyten, Sparrm. 

 sive Ichthyosmeriy Schlecht. adscribendam esse, optimo Schlechtendalio ipso indigitante, existima- 

 verimus 5 at de ordinis affinitate valde vexamur, quum nulli cognito ita videatur cognatus, ut cum 

 aliis, ab illo diversissimis nexum respuat. Ita habitu prae aliis accedit ad Cytinum, L. et Co- 

 — — — — — — _ — .^ _^____ _ 



*) In Martii : Genera et species Palmarum. Introductio. Cap. I. de Palmarum structura, auctore Mobl. p. 3.s. 



